     MUNICIPIUL CRAIOVA

     CONSILIUL LOCAL AL MUNICIPIULUI CRAIOVA       

HOTĂRÂREA NR. ​359
 Consiliul Local al Municipiului Craiova, întrunit în şedinţa ordinară din data  de 30.07.2009;


Având în vedere raportul nr.266 din 23.07.2009 întocmit de consilierii municipali Bianca Predescu şi Dorel Marinescu, privind constituirea Consiliilor Consultative Cetăţeneşti şi adoptarea Regulamentului privind Organizarea şi Funcţionarea Consiliilor Consultative Cetăţeneşti, cât  şi raportul de specialitate nr.93135 din 23.07.2009 întocmit de  Direcţia Relaţii Publice prin care se propune aprobarea constituirii Consiliilor Consultative Cetăţeneşti, pe zone, în cadrul Municipiului Craiova şi rapoartele comisiilor de specialitate nr.271, 272, 273, 274, 275/2009;


În conformitate cu prevederile Legii nr.52/2003 privind transparenţa decizională în administraţia publică, a Legii nr.215/2001 privind administraţia publică locală şi a Legii nr. 393/2004modificată, privind Statutul aleşilor locali;


În temeiul art.36 alin.9, art.45 alin.1 şi art.61 alin.2 din Legea nr.215/2001, modificată şi republicată privind administraţia publică locală;

HOTĂRĂŞTE:

     Art.1. Se aprobă constituirea Consiliilor Consultative Cetăţeneşti, pe zone ale Municipiului Craiova, conform Regulamentului privind Organizarea şi Funcţionarea Consiliilor Consultative Cetăţeneşti, prevăzut în anexa 1, care face parte integrantă din prezenta hotărâre.

 Art.2. Primarul Municipiului Craiova, prin aparatul de specialitate: Serviciul  Administraţie Publică Locală şi Direcţia Relaţii Publice vor aduce la îndeplinire prevederile prezentei hotărâri.

